JohanHeinsen/ENO huggingface dataset:
Odense Adresse-Contoirs Efterretninger, 1848-04-18
Kopulerede i Kjøbenhavn: Grev Ahlefeldt og forhenværende kgl. Skuespillerinde Jfr. Nathalia Ryge. Odense. (Af et Brev til Red., dat. Fredericia den 16 April, Aften). "Da jeg i Middelfart hørte, at Kongen var ventendes til Fredericia iaften, tog jeg strax en Baad og lod mig føre over. Jeg var kun omtrent 1000 Alen fra Skibsbroen, da Kongesaluten tordnede fra en af Bastionerne; paa Rheden laae Kongens Kutter og i Havnen Dampskibet Ægir som Man siger sidste Nat er afgaaet fra Flensborg med Udenrigsministeren ombord. Denne saae jeg oppe paa Gjæstgivergaarden, hvorfra han, efter at have været meget beskjæftiget med at skrive, gik til Kongen, som er taget ind paa Palaiet og er fulgt af Hestgarden og Husarerne.
Odense Adresse-Contoirs Efterretninger, 1848-04-18
Man siger, at Hs. Maj. agter paa Tirsdag at afgaae til Odense, Nogle tilføie for foreløbigen at tage Ophold der.
Odense Adresse-Contoirs Efterretninger, 1848-04-18
(Paa Odense Slot er Man ikke underrettet om Hs. Majestæts forestaaende Ankomst. - Her ligger 1080 Mand af det nylig indkaldte unge Mandskab, tilligemed Frivillige, som der skal være kommen Ordre til uopholdelig at indøve og efter 8 a 10 Dages Forløb at lade støde til Hæren, og samme Ordre skal være afsendt til Nyborg og Kjøbenhavn, hvor et lignende Antal indøves. Ægir" skal endnu inat bringe Udenrigsministeren tilbage til Flensborg. En paatænkt almindelig Jllumination her iaften har Kongen frabedet sig. Udenrigs ministerens Sammentræf her med Kongen, hans Travlhed og de tankefulde Aasyn Man seer synes at tyde paa, at et Udbrud forestaaer; gid Uveiret i sin Kraft maatte ramme Forræderne, medens det for os opløser sig i en frugtbar Regn!"(Af et Brev fra Flensborg, dat. den 17 April).Man har her endnu ingen sikkre Efterretninger fra Slesvig, men fra inat Kl. 2 og hele Dagen har Man hørt stærk Kanonade fra den Kant og det kan altsaa ansees for vist, at Slaget staaer idag; det kan hidtil ikke have været uheldigt for de Danske, da vi i saa Fald maatte have Underretning derom og vi have Grund til at haabe det Bedste, da de Danske ei lettelig give tabt og ere besjællede af en mageløs Enthusiasme. Jmidlertid bliver alle Forsigtighedsregler tagne for en mulig Retirade; Als bliver befæstet og Hekla og Geiser" ligge parate til at modtage de Saarede." Brevet omtaler i Slutningen et uhjemlet Rygte, at der nu skulde være sluttet en Stilstand paa 14 Dage og melder i en Efterskrift, at Slaget staaer 1 1/2 Miil paa den anden Side Slesvig.
Odense Adresse-Contoirs Efterretninger, 1848-04-18
- Den herværende Jndrulleringsofficeer har idag fra Admiralitetet modtaget følgende Skrivelse: "Med Hensyn til det Antal af Jndrullerede, der nu haves under Hvervingen, finder Kollegiet, at Man uden Savn for den kgl. Tjeneste kan lade den efter Skrivelse herfra af 10 de, indtraadte Modisikation i Udskrivning af Jndrullerede komme den private Skibsfart tilgode saaledes, at der kan hengaae en kort Tid, uden at nogen egentlig Udskrivning af befarne Folk finder Sted, og i hvilken de paagjældende Skibe da kunne have Leilighed til at forsyne sig med de absolut nødvendige Folk, hvilket altsaa Distriktet behageligen ville iagttage. - Som Følge deraf ville de foreløbigen endnu stoppede Heelbefarne og Halvbefarne, som beviisligen kunne faae Hyre i indenlandsk Fart eller med Kornskibe til Udlandet, være at frigive og deres Patenter at tilbagelevere dem; hvorhos dog maa forkyndes dem, at Marinen holder sig forvisset om at de saavidt muligt ere rede, paa Forlangende igjen at indfinde sig til Fædrelandets Forsvar. De, der ikke begjære sig frigivne, kunne tilligemed de Søvante, der endnu er tilbage af det forlangte Antal, efterhaanden afgives til Hvervingen uden dog at noget stort Antal sendes paa eengang. - Kun enkelte udmærket dygtige befarne Jndrullerede, der maatte begjære som Frivillige at tjene paa Flaaden, blive strax at sende til Hvervingen."
Odense Adresse-Contoirs Efterretninger, 1848-04-18
Justitsraad Lange til Ørbeklunde har indsendt 800 Rbd. til Krigsministerens Disposition, 100 Rbd. til Kommitteen for det ridende Jægerkorps, 50 Rbd. til frivillige Heste af Ørbek Sogn, og tegnet sig for 1 Hest, som leveres frit efter Anfordring.
Odense Adresse-Contoirs Efterretninger, 1848-04-18
Jgaar (den 17 d) holdt "Stiftelsen af 18 Septbr.", for gamle, værdige og trængende Haandværks mestere og deres Enker her i Staden, sin 7de aarlige Generalforsamling paa Raadhuset. Forhandlingerne aabnedes med at Forsamlingen forelagdes det for Aaret 1847 aflagte, reviderede og deciderede Regnskab, og i Forbindelse dermed gjordes bekjendt med Stiftelsens Status til Dato og dens Virken i det siden sidste Generalforsamling henvundne Aar. Ved de derefter foretagne Valgforhandlinger blev i den fratrædende Direkteur, Kaptain Hansens Sted ved fleste Stemmer valgt Hr. Snedkermester Haugsted. Til Revisorer for Regnskabs aaret 1848 gjenvalgtes eenstemmig Dhrr. Kæmnerkasserer, Dannebrogsmand Haugsted og Kjøbmand P. Rasmussen, og til Decisorer ligeledes eenstemmig Dhrr. Kammerherre Generalmajor v. Levetzau, Kancelliraad Apotheker Andersen og Raadmand Klædefabriqveur Brandt.
Odense Adresse-Contoirs Efterretninger, 1848-04-18
(Dagsposten.) Ved Plakat fra Justitsministeriet, dateret den 15 ds., bekjendtgjøres, at Hs. Majestæt under 11 ds. allernaadigst har bestemt, at den i Anledning af høisalig Kong Christian den Ottendes dødelige Afgang anlagte Sorg paa Grund af Omstændighederne strax skal hæves.
Odense Adresse-Contoirs Efterretninger, 1848-04-18
Hs. Majestæt ledsagedes ved sit Jndtog i Haderslev den 15 ds. af 400 slesvigske Bønder tilhest. Ved Kongens Side reed, efter Hs. Majestæts befaling, Laurids Skau. Kongen syntes at være meget alvorlig stemt, men blev synlig muntrere, jo længere han kom op i Byen, da Borgernes Jubel ikke vilde høre op Den 16de ledsagede Laurids Skau tilligemed en Mængde andre Bønder Hs. Maj. Kongen til Kolding. "Flyveposten" erfarer af et Privatbrev fra Hamborg, dateret den 14de efter Børsen, at de hannoveranske, brunsvigske og oldenborgske Tropper, der stode i Altona, havde faaet Kontraordre; Rygtet sagde, at der havde lagt sig en engelsk Flaade udenfor Stade, der truede med et Bombardement, dersom hannoveranske Tropper marscherede ind paa Holsteens Grund. Samme Blad beretter, at en norsk Kapt. van Deurs er i Løverdags ankommen til Kjøbenhavn med Tilbud fra 300 norske Matroser og at tjene paa danske Krigskibe. Ligeledes have flere norske Officerer tilbudt deres Tjeneste i Armeen.
Odense Adresse-Contoirs Efterretninger, 1848-04-18
Den 13de fandtes ifølge indkomne Beretninger 3 til 4000 Mand preussiske Tropper i Rendsborg og i Sorgbrück kantonnerede 400 Md. preussisk Jnfanterie og 50 Mand Kavalleri. - Strax efter Kongens Afreise fra Slesvig den 13de rapporteredes, at en Rekognosceringspatrouille paa 8 Mand Husarer havde i Nærheden. af Kropperbusch Kro truffet paa et overlegent Antal af fjendlige Dragoner, anførte af en preussisk Officeer, med hvem de havde vexlet nogle Skud, hvorefter de vare vendte tilbage til Hovedqvarteret. (Af et Brev i Fædrelandet, dateret Hovedqvarteret, Gottorp Slot, den 13 April).
Odense Adresse-Contoirs Efterretninger, 1848-04-18
Dampskibet "Royal-Adelaide", 120 Hestes Kraft, tilhørende Konferentsraad Treschow, er ankommet til Kjøbenhavn og af Eieren stillet til Marineministeriets Disposition. Skibet skulde allerede idag under Lieutn. Tuxens Kommando sættes i Fart ved at transportere 800 Mand Tropper.
Odense Adresse-Contoirs Efterretninger, 1848-04-18
- De Danske i Christiania have sammenskudt en Summa af 517 Speciedaler, hvilke skulle tilstilles Hr. Laurids Skau, som et patriotisk Bidrag til Danmarks Anstrængelse i den slesvig-holsteenske Feide. Man haaber at Summen vil blive forøget med større Bidrag, forinden den afsendes til Hr. Skau.
Odense Adresse-Contoirs Efterretninger, 1848-04-18
Til den nylig tilendebragte Adgangsexamen til den militaire Høiskole havde indstillet sig 44 Aspiranter. Blandt 23, der bestode Examen, er Theodor Nielsen der af Byen den 6te med 77 Points.
Odense Adresse-Contoirs Efterretninger, 1848-04-18
Kopulerede i Fangel Kirke den 18 April: Lærer ved Borgerskolen i Odense Hans Adolph Theodor Schønberg og Jomfru Dorothea Elisabeth Schønberg fra Bergen.
Odense Adresse-Contoirs Efterretninger, 1848-04-18
Udlandet. Tydskland. Den Frankfurter Forsamlings Udskud af 50 Mænd har udstædt en Proklamation til det tydske Folk, der ogsaa gjelder Slesvig, Øst- og Vestpreussen: for at Tydskland kan blive enigt, stort og frit, har Forsamlingen holdt det for sin Pligt at sammenkalde en konstituerende Nationalforsamling, der ene og alene skal bestemme Tydsklands fremtidige Forfatning; i denne Nationalforsamling maa det hele tydske Folk være repræsenteret; enhver myndig, selvstændig Mand er vælger i sit Land, valgbar i hele Tydskland, almindelig Folkevæbning er besluttet; det tydske Folk skal virke for at Polakkerne erholde deres Fædreland tilbage, Tydskland, er stærkt nok til at paatage sig Alt hvad disse Beslutninger kunne have til Følge. (Paa 50,000 Jndvaanere skal vælges 1 Deputeret til Nationalforsamlingen; Forbundsdagen, der først havde opstillet andre Valgbestemmelser, har næsten i alle Punkter adopteret den forberedende Forsamlings Beslutninger; Nationalforsamlingen agtes aabnet den 1 Mai. - J Kassel har været Uroligheder. - Lybek sætter sit Forbundskontingent i Stand. - Langs med Rhinen er Man vedvarende i Frygt for at Friskarer fra Frankerig og Schweiz skulle forene sig med det republikanske Parti i det sydvestlige Tydskland, der skal have indkaldet dem. - Fra Hannover skrives, at Ministrene have svaret en Deputation, der var afsendt af en Folkeforsamling, at de hannoverske Tropper skulde den 13de erholde Ordre til at gaae over Elben og stille sig til den provisoriske Regjerings Disposition i Rendsborg.
Odense Adresse-Contoirs Efterretninger, 1848-04-18
Preussen. Landdagen er den 10de erklæret for sluttet, efter at den først paa Ministerpræsidentens Anmodning havde annulleret de foretagne Valg til det tydske Parlament; Ministrene ville ifølge de af Forbundsdagen vedtagne Bestemmelser foranstalte Valgene afholdte paa en bredere Basis. J Posen gjør det polske Militair tildeels fælleds Sag med Befolkningen, men 30,000 Preussere, der have afrevet den tydske Kokarde, ere ifærd med at nedtrykke Frihedsbestræbelsen, hvorfor en Hr. Janinski i de tydske Blade har ladet indrykke en skarp Erklæring mod det Frankfurter Udskuds afmægtige Beslutninger til Fordeel for Polakkerne. Kongen føler sig meer og meer forladt og Rygterne og hans Aftakkelse vinde i Styrke. Sir Stratford Canning har forladt Berlin for at begive sig til Konstantinopel. Det gjærer i Schlesien.
Odense Adresse-Contoirs Efterretninger, 1848-04-18
Østerrig. Man frygter for, at Triest skal blive overfaldet af den frafaldne Flaade. Bresl. Zeit. vil af sikker Kilde vide, at Kabinettet i Wien har besluttet at opgive Jtalien. Samme Blad melder fra Wien, at Keiseren af Rusland har ladet forespørge om en russisk Armee, naar den rykker ind i Gallizien, vilde blive behandlet som Ven eller Fjende; Svaret var den 10de endnu ikke givet.
Odense Adresse-Contoirs Efterretninger, 1848-04-18
Jtalien. Den østerrigske Gesandt har forladt Neapel, hvor Man havde nedrevet hans Gesandtskabs vaaben. Der skal være udbrudt en ny Opstand i Neapel; Folket forlanger en mere frisindet Konstitution. Et belgisk Blad vil af halv officiel Kilde vide, at Paven, Sardinien og Toscana ere blevne enige om at oprette et italiensk Forbund, bestaaende af Staterne Neapel, Sicilien, Kirkestaten, Kongeriget Etrurien, Lombardiet, Sardinien; Forbundsdagen skulde være i Rom under Pavens Forsæde.
Odense Adresse-Contoirs Efterretninger, 1848-04-18
Storbrittannien. J London afholdtes den 10de en stor Chartistforsamling; da Man havde udbredt, at Forsamlingen vilde bivaanes af 200,000 Deeltagere, havde Regjeringen truffet overordentlige Foranstaltninger (Journ. des Deb." spaaede en Revolution); dog var den langtfra ikke saa stærkt besøgt og gik for sig i Orden og Rolighed; Chartisternes Kæmpepetition om et Folkecharte - der tales om 5 Mill. (?) Underskrifter - indbragtes samme Dag i Underhuset af O'Connor. Frankerig. Ved Lille opstilles en Nordarmee, men ingen General vil overtage Kommanden; ogsaa en Alpearmee dannes. Det hedder, at den provisoriske Regjering samler 30,000 Mand i Nærheden af Paris.
Odense Adresse-Contoirs Efterretninger, 1848-04-18
Ved Universitetet i Paris oprettes 11 nye Lærestole, der tildeels allerede ere besatte med Medlemmer af den provisoriske Regjering; Lamartine skal læse over Folkeretten.
Odense Adresse-Contoirs Efterretninger, 1848-04-18
Reisende over Storebelt, fra den 13 til 17 April. Fra Fyen til Sielland, Kherre Wind, Slagter Worm; Handelsreis. Melchiør, Major v. Fensmarck; Cand. med Jld sted, Frøken Munch; Lieuten. v. Collstrup Dhrr. Fahnøe, Levinson, Krogh. J. Rasmussen, Bredsted, Probst, Jacobsen, J. Petersen og Weigelt, Forp. Hofman Bang med Søster; Gjæstgiver Schalburg; Mad. Sevel; Forv. Lundbye; Toldcontrolleur Hammelev med Kone; Retsbet. Oppermann; Dr. Wederkinck, Handelsf. Nielsen: Handelsbet. Beck; Frøken Holstein, Jfr. P. Petersen; Mad. Schmidt. Fra Sielland til Fyen: Amtmand Pløyen med Datter; Frøken Qvaade; Mægler Eckmann, Bibliothekar Thorsen; Grosserer Andersen; Dhrr. Hansen, Classon, Hastrup, Hal kjær, Meldoln, Frey, Lund, Bruun, Larsen, Madsen, Petersen og Beck.
Odense Adresse-Contoirs Efterretninger, 1848-04-18
(Jndsendt.)¬ J Lollands-Falsters Avis skrives fra Nykjøbing den 2 April, at Godseier Tesdorph haver skjænket samtlige Fæstere paa alle sine Bøndergodser Jagtrettighed paa deres Marker. Det var at ønske, at alle Godseiere vilde følge Hr. TesdorphsExempel, saa kunde vi ansee dem som fædrelandskindede Mænd. Den Maade, hvorpaa enhver Uøvet i denne Farens Stund, der kræver at alle Danske gribe til Vaaben til Fædrelandets Forsvar, snarest vilde lære at bruge et Gevær, var fri Jagt.
Odense Adresse-Contoirs Efterretninger, 1848-04-18
Hidtil har den strænge Jagtforordning maattet afskrække fra at see til et Gevær, langt mindre at tage fat paa det til Brug.
Odense Adresse-Contoirs Efterretninger, 1848-04-18
En Fæstebonde af Svendborg Amt.
Odense Adresse-Contoirs Efterretninger, 1848-04-18
AVERTISSEMENTS. For at forberede en større Eensformighed i Armeens og Fricorpsernes Beklædning, er det Krigsministerens Ønske, at de Frivillige, som have Evne og Midler dertil, iføre sig ved deres Jndtrædelse i Armeens Linie eller i Fricorpserne en kort blaa Klædes=Frakke, omtrent at samme Snit som de saakaldte Vaabenkjoler, der nu ere blevne reglementerede for Armeen. Disse Frakker maae være saa vide, at Manden under dem kan bære en varm Klædes=Trøie, eftersom den blotte Frakke ikke vil være tilstrækkelig i den kolde Aarstid eller blot om Sommer Nætterne. Denne Anviisning bedes de ærede Herrer Redacteurer at ville give Optagelse i deres Blade. Under Ophold i Fredericia den 16 April 1848. Paa Krigsministerens Vegne, hans Adjutant, Johannes Harbou.
Odense Adresse-Contoirs Efterretninger, 1848-04-18
Af Pengebidrag til Oprettelsen af et mobilt Corps er til Dato tegnet 30,601 Rbd. 5 Mk. 7 s., foruden endeel Guldsmykker. - Til Understøttelse for de efterladte Familier er til Dato tegnet eengang for alle 491 Rbd. 3 Mk. 4 s., 1 Td. Rug, 4 Tdr. Kartofler og 3 Tdr. Byg, samt i ugentlige Bidrag 29 Rbd. 8 s. Committeen er fremdeles for hele Provindsen samlet hver Sognedags Aften fra Kl. 6 1/2 til 8 paa Raadhuset for at modtage fremtidige Anmeldelser saavel om Bidrag som om dem, der ville gaae ind i det mobile Corps. Odense den 17 April 1848.
Odense Adresse-Contoirs Efterretninger, 1848-04-18
Committeen af 26 Marts.
Odense Adresse-Contoirs Efterretninger, 1848-04-18
Til Armeens Hospitaler har jeg til Datum modtaget, foruden en stor Mængde Charpie og Bandagestykker saavel fra uden, som indenbyes Damer, tillige fra Brylle Sogn 15 Par Lagener og andet gammelt Linned, fra 8 Gaardmænd i Bulbroe 8 Par Lagener; og fra Tommerup Sogn 11 Par Lagener og en Deel andet gammelt Linned.
Odense Adresse-Contoirs Efterretninger, 1848-04-18
Odense den 18 April 1848. H. C. Helweg, const. Districtslæge.
Odense Adresse-Contoirs Efterretninger, 1848-04-18
Hr. Blomsterfabrikør Petersen har til Comiteen skjænket 50 Stkr. Dannebrogsroser som til Fordeel for de efterladte Familier sælges a 3 Mk. pr. Stk., i den Hempelske og Miloske Boghandling.
Odense Adresse-Contoirs Efterretninger, 1848-04-18
Nogle Damer have til Salg forfærdiget et Antal Dannebrogs-Slöifer. Udbyttet vil nærmest blive anvendt til danske Krigeres Efterladte. De faaes fra idag af a 3 Mk. hos Dhrr. Manufakturhandler L. B. Jürgensen og Boghandler J. Milo, der velvilligen have overtaget Udsalget.
Odense Adresse-Contoirs Efterretninger, 1848-04-18
Hvad Nogen maatte ønske at give over Prisen, bedes anfört paa de sammesteds fremlagte Lister. NB. Mindre Dannebrogs-Sløifer for Børn faaes for 1 Mk. Stk.
Odense Adresse-Contoirs Efterretninger, 1848-04-18
Odense, den 17 April 1848. Ved de i Dag paa Svendborg Raadhuus afholdte Valg paa Medlemmer af Svendborg Amtsraad, blev valgt: A. Af de mindre Landeiendomsbesidderes Valgklasse; til Medlem: Gaardmand Hans Mortensen Madsen af Snøde: til Suppleant; Gaardmand Christen Bay af Simmerbølle. B. Af Sædegaardseiernes Valgklasse til Medlemmer: Kammerherre Sehested Juel og Proprietair Dons; til Suppleanter, Proprietair Lange til Rødkilde; hvilket herved bekjendtgjøres, ifølge § 29 i Forordningen af 13 August 1841. Svendborg Amthuus den 17 April 1848. F. Sporon. Generalforsamling i Disconto Kassen imorgen (Onsdag) Eftermiddag Kl. 4 paa Raadhuussalen.
Odense Adresse-Contoirs Efterretninger, 1848-04-18
Brandassuranceforeningen.
Odense Adresse-Contoirs Efterretninger, 1848-04-18
for Wends, Baag og tilgrændsende Herreder har at udrede i Skadeserstatning til Gaardmand Peter Rasmussen i Kjøng 942 Rbd. 64 s., i Anledning af den hos ham stedfundne Jldebrand Natten mellem den 10 og 11 d. M. Asperup den 16 April 1848. N. Madsen, f. T. Formand.
Odense Adresse-Contoirs Efterretninger, 1848-04-18
Fra Waldemar Slot er den 1 April bortløben en gammel stærkbygget Han=Hønsehund, lydende Navnet Pluto." Hundens Hoved og Ører ere brune: den har en bruun Plet over Halen samt flere smaae brune Pletter og en hvid Stribe i Hovedet, ligesom den og især er kjendelig derpaa, at Ørerne formedelst Orm ere afskaarne. For Hundens Tilveiebringelse udloves en god Douceur, og naar Underretning om hvor den er at erholde, meddeles til Waldemar Slot pr. Svendborg, eller Schelenborg pr. Kjerteminde, skal den strax blive afhentet Af Kjerteminde Kjøbstads Overformynderies Midler er, mod lovbefalet Sikkerhed, 200 Rbd. at erholde til Laans i Juni Termin d. A. Kjerteminde Overformynderi den 17 April 1818. Trolle. Svitzer.
Odense Adresse-Contoirs Efterretninger, 1848-04-18
Dampskibsfart. imellem Christiania. Nyborg og Traveminde.
Odense Adresse-Contoirs Efterretninger, 1848-04-18
Dampskibet Nordep, Premierlieutenant Carl Diriks, gaaer fra d. 15 April til d. 5 Aug, indl. fra Christiania hver Løverdag Efterm. Kl. 3, passerende Nyborg hver Mandag Morgen Kl. 4, samt retournerer fra d. 19 April til d. 9 Aug, incl.
Odense Adresse-Contoirs Efterretninger, 1848-04-18
fra Traveminde hver Onsdag Eftermid. Kl. 1, passerende Nyborg hver Onsdag Efterm. Kl. 9. Ogsaa den øvrige Tid af Aaret bliver Farten paa de samme Dage, kuns til et tidligere Klokkeslet.
Odense Adresse-Contoirs Efterretninger, 1848-04-18
Ifølge nærmere Bestemmelse afgaaer nævnte Dampskib saaledes foreløbig ikke til Kiel, som i Løverdags-Avisen var averteret.
Odense Adresse-Contoirs Efterretninger, 1848-04-18
Endeel Arbeidskarle og Malkepiger kunne faae Tjeneste hos Eieren af Aalykkegaard til 1 Mai d. A. Hatte for Herrer. Jeg er idag bleven forsynet med et Partie Herre=Hatte, som og Hatte for Børn, fra Hr. Hof=Hattemager H. Dorchs velbekjendte gode Fabrik i Odense, hvilke udsælges til Fabrikens billige og bestemte Priser. Bogense den 17 April 1818. D. J. Wagner.
Odense Adresse-Contoirs Efterretninger, 1848-04-18
Manufacturhandels Ophævelse!
Odense Adresse-Contoirs Efterretninger, 1848-04-18
Da jeg agter at ophæve min Manufactur handel, udsælges mit Lager heraf til og under Jndkjøbspriis. Lageret er complet assorteret med Silke, Halvsilke, uldne, halvuldne, linnede og Bomulds=Varer, Største Delen ere nye i dette Foraar hjemkomne Varer, og flere Baller nye Varer ligge endnu paa Toldboden, som ligeledes ville blive solgte for Jndkjøbspriis.
Odense Adresse-Contoirs Efterretninger, 1848-04-18
Endvidere udsælges min Beholdning, af Steentøi og Glasvarer. Priserne ere bestemte, og Udsalget skeer kun mod contant Betaling. Middelfart den 18 April 1848. A. Chr. Hansen.
Odense Adresse-Contoirs Efterretninger, 1848-04-18
Et godt Jagtgevær, samt en smuk Sabel, en god Borger-Uniform, Chako og Patrontaske er billig at erholde tilkjøbs i Huset No. 76 i St. Jørgensgaden.
Odense Adresse-Contoirs Efterretninger, 1848-04-18
En ny og moderne Jagtvogn med Kalesche, smuk og solid udstyret, skal sælges og henstaaer i Gaarden No. 34 paa Overgade.
Odense Adresse-Contoirs Efterretninger, 1848-04-18
En god Riffel er at erholde tilkjøbs. Man henvender sig desangaaende til Hr. Kjøbmand Callesen i Odense.
Odense Adresse-Contoirs Efterretninger, 1848-04-18
Rødet Hørstraae modtages til Fabrikation i April, Mai og Juni Maaneder til nedsat Priis i Odense hos H. J. Ullum.
Odense Adresse-Contoirs Efterretninger, 1848-04-18
Paa den Kongelige Poststationsgaard i Nyborg kjøbes til enhver Tid sundt Høe og Halm til gjængse Priser. Hatte for Damer.
Odense Adresse-Contoirs Efterretninger, 1848-04-18
Mit Modeudsalg er i disse Dage bleven forøget med et stort Udvalg af de moderneste aabne og tætte Straahatte for Damer og Børn saavel af italiensk som af Sveitzerstraa fra 5 Mk. indtil 9 Rbd. uden Besætning, hvilke jeg er saa fri at anbefale. Bogense den 17 April 1818. D. J. Wagner.
Odense Adresse-Contoirs Efterretninger, 1848-04-18
12 2 meublerede Værelser, i en reel Gade, helst paa Solsiden og som kunne tiltrædes strax, ønskes til Leie. Adressecontoiret anviser.
Odense Adresse-Contoirs Efterretninger, 1848-04-18
Onsdagen den 3 Mai førstk., om Formiddagen Kl. 10, bliver her paa Contoiret afholdt en Skiftesamling i Fallitboet efter afdøde Hestehandler Jens Olsen af Blanke Mark, hvorved vigtige Gienstande, Boet vedkommende, ville blive afhandlede. Hvilket herved bekjendtgjøres. Wends Herreds Skifteret i Middelfart den 14 April 1818. Fyens Stiftsavis redigeres af N. Seedorff, udgives i Odense paa Gange ugentlig. Trykt med Hurtigpresse. Wedel Heinen.
Odense Adresse-Contoirs Efterretninger, 1848-04-19
Fædrelandet. Blandinger. J Mandags afgik Orlogsskonnerten Delphinen", Premierlieuten Sommer, fra Kjøbenhavn sydpaa. Som formodentlig Basis for Underhandlinger med Preussen nævnes af Velunderrettede Rendsborgs nordlige og største Deels Besættelse af vore Tropper, Resten af de preussiske. - Til de danske Konsuler i Preussen er sendt Ordre at advare de danske Skibe om at komme bort fra de preussiske Havne itide, da Man, hvis Preusserne angribe Slesvig, vil blokere deres Havne. (Hors. A.)¬
Odense Adresse-Contoirs Efterretninger, 1848-04-19
- Af 86 Skibe, som i Søndags passerede Sundet, var ikke mindre end en femte Deel preussiske Skibe, hvoraf 12 sydfra; Stettinerne havde kuns havt et Par Dages Reise. (Hors. A.)
Odense Adresse-Contoirs Efterretninger, 1848-04-19
Efter Opgivelse fra Magistraten i Slesvig vare kun efterfølgende Embedsmænd forblevne i Byen: Herredsfoged Sarauw Huusfoged Kirchner, Revisor Dichmann og Archivarius Grube; af Overrettens Medlemmer: Etatsraad Smidt og Overretsraad Hein, hele Magistraten med Undtagelse af borgerlig Raadsherre, Tüchsen, og Toldkammer-Embedsmændene, Postmesteren, Branddirekteuren og Overlandinspekteuren. (Fdl.)
Odense Adresse-Contoirs Efterretninger, 1848-04-19
Paa offentlig Opfordring til søkyndige Mænd om at deeltage i Fædrelandets Forsvar, have mange Frivillige indfundet sig fra Danmark forskjellige Øer og Kyster, blandt andre ogsaa et betydeligt Antal Ærøboere. Mange af dem have endnu ikke kunnet anbringes. (Kbhst.) Det vilde vist være hensigtsmæssigt, at Regjeringen nu i det af Armeen besatte Slesvig proklamerede Bøndernes Emancipation fra Herremændene ved at tilstaae dem deres Gaarde som Selveiendom. Dette kunde nemlig strax skee paa de augustenborgske Godser, paa Als. (S. Bl.)